Πάρις Πρέκας

Ο Πάρις Αλέξανδρος Πρέκας (1926–1999) ήταν Έλληνας ζωγράφος, χαράκτης, γλύπτης, κοσμηματογράφος.

Βιογραφικά Στοιχεία 
Γεννήθηκε στην Αθήνα, στις 20 Μαρτίου 1926. Η καταγωγή του ήταν από τη Σαντορίνη.

Από το 1948-1952 σπούδασε στην Ανωτάτη Σχολή Καλών Τεχνών (ΑΣΚΤ). Μαθήτευσε δίπλα σε σημαντικούς εκπροσώπους του καλλιτεχνικού κινήματος της Σχολής του Μονάχου (ή αλλιώς του ακαδημαϊκού ρεαλισμού) όπως τους Δημήτριο Μπισκίνη και Ανδρέα Γεωργιάδη. Δάσκαλός του ήταν επίσης ο καθηγητής Ουμβέρτος Αργυρός, της σχολής των ιμπρεσιονιστών. Στις διπλωματικές εξετάσεις της ΑΣΚΤ, το 1952, πήρε βραβείο για το έργο του με τίτλο «Πορταίτο», λάδι σε καμβά 80x60 εκ.

Το 1963, συνέχισε τις σπουδές του στο Παρίσι με υποτροφία της γαλλικής κυβέρνησης.

Απεβίωσε στην Αθήνα στις 1 Νοεμβρίου 1999, σε ηλικία 73 ετών.

Έργα του ζωγράφου 
Έργα του εκτίθενται σε δημόσιες και ιδιωτικές συλλογές και μουσεία της Ελλάδας και του εξωτερικού,  όπως: Εθνική Πινακοθήκη–Μουσείο Αλέξανδρου Σούστου | Πινακοθήκη της Βουλής των Ελλήνων | Μουσείο Κυκλαδικής Τέχνης, Ίδρυμα Νικολάου Π. Γουλανδρή | Μουσείο Μπενάκη | Μουσείο Βορρέ Σύγχρονης Ελληνικής Τέχνης | Πινακοθήκη Ε. Αβέρωφ, Μέστοβο | Μουσείο της Πόλεως των Αθηνών Βούρου-Ευταξία | Δημοτική Πινακοθήκη Ιωαννίνων | Πινακοθήκη Δημήτρη Πιερίδη | Πινακοθήκη Χρήστου και Σοφίας Μοσχανδρέου, Μεσολόγγι | Πινακοθήκη πανεπιστημίου Αθηνών | Μουσείο Χαρακτικής Νίκος Γρηγοράκης | Κέντρο Εικαστικής Δημιουργίας Ρεθύμνης – Δημοτική Πινακοθήκη | Μουσείο Σύγχρονης Τέχνης Φλώρινας | Δημοτική Πινακοθήκη χαρακτικής, Ζίτσα Ιωαννίνων | Πινακοθήκη Καλαμάτας | Casa Museo Federico Garcias Lorca, Γρανάδα, Ισπανία | Ευρωπαϊκό Κοινοβούλιο, Βρυξέλλες | Ανάκτορα του Τόκυο, Ιαπωνία | Υπουργείο Εξωτερικών, Αθήνα | Ελληνικό Προξενείο Ουάσιγκτον, ΗΠΑ | Δημαρχείο Annecy, Γαλλία | Τράπεζα της Ελλάδος | Εθνική Τράπεζα της Ελλάδος | Alpha Bank | Ταχυδρομικό Ταμιευτήριο | Τράπεζα Κύπρου | Εμπορική Τράπεζα | Banque de France | Midland Bank | Κτηματική Τράπεζα | Τράπεζα Εργασίας | Ιονική Τράπεζα | Medmar Lines Corp., Αθήνα | Συλλογή Μ. Φικιώρη | Συλλογή Λ. Μπέλτσιου | Συλλογή Π. Εμφιετζόγλου | Συλλογή Π. Καγκελάρη.

Ο Π. Πρέκας στην Εθνική Πινακοθήκη 
Στις Συλλογές της Εθνικής Πινακοθήκης–Μουσείου Αλεξάνδρου Σούτσου και στην κατηγορία «Ζωγραφική» υπάρχουν καταχωρημένα πέντε έργα του ζωγράφου.

Συλλογή Φωτογραφιών

Βιβλιογραφία 
Κατά χρονολογική σειρά

Φερεντίνου Έφη, «Paris Prekas. An interplay of white strokes with light» (New Forms Gallery Bulletin,νo.2, Ιούλιος–Δεκέμβριος 1964)
 Χρήστου Χρύσανθος, «Έλληνες Ζωγράφοι του 20ου αιώνα» (Εκδόσεις Τέχνη, Μακεδονική Καλλιτεχνική Εταιρεία, 1975)
 Λυδάκης Στέλιος, «Πάρις Πρέκας. Είκοσι χρόνια αρχιτεκτονικής διακόσμησης» (Περιοδικό Ζυγός, διπλό τεύχος νο. 22-23/9,12, 1976)
 Κώστας Γεωργουσόπουλος, Στέλιος Λυδάκης, «The Greece of Paris Prekas / Η Ελλάδα του Πάρι Πρέκα» (Εκδόσεις Μίλητος, 2005)
 Μουσείο Μπενάκη, «Πάρις Πρέκας / Paris Prekas»  Μονογραφία του ζωγράφου και γλύπτη Πάρι Πρέκα. (Εκδόσεις Μουσείο Μπενάκη, 2012)

Παραπομπές

Πηγές 
Κατά χρονολογική σειρά
 Κουνενάκη Πέγκυ, "Ένα μουσείο μέσα στους αμπελώνες" (Περιοδικό Ταχυδρόμος, 17.07.1991)
 Βλαβιανού Άννα, "Το τραγούδι θέλει θάλασσα" (Εφημερίδα Το Βήμα, 31.08.2001)

Έλληνες_καλλιτέχνες
Έλληνες ζωγράφοι
Έλληνες γλύπτες
Έλληνες χαράκτες
Έλληνες_σχεδιαστές
Διακοσμητές εσωτερικών χώρων